ලෝක කම්කරු දිනය නිමිත්තෙන් පණිවුඩයක් නිකුත් කරමින් ජනාධිපතිවරයා කියා සිටියේ ශ්‍රී ලංකාවද වැඩකරන ජනතාවගේ අයිතිවාසිකම් පිළිබඳ ලෝක කම්කරු සංවිධානය ඇතුලු ජාත්‍යන්තර සංවිධානවල එකඟතා හා නිර්නායක අනුව සහයෝගයෙන් කටයුතු කරන දේශයක් බවයි.ශ්‍රමයේ බලය හිමි ජනතාවගෙන් තොරව කිසිදු ක්‍ෂේත්‍රයක සඵලත්වයක් අත්කරගත නොහැකි බව වටහාගෙන සිටින අපි, වඩා හොඳ අනාගතයක් නිර්මාණය කිරීම පිණිස ඔවුන් සතු බලයේ මහිමයද අවබෝධ කරගත්තන් වන බවයි ජනාධිපතිවරයා එමඟින් වැඩිදුරටත් පෙන්වා දෙන්නේ.අග්‍රාමාත්‍ය රනිල් වික්‍රමසිංහද මැයි දින පණිවුඩයක් නිකුත් කරමින් කියා සිටියේ අනපේක්ෂිත ප්‍රහාර හේතුවෙන් බිඳ වැටුණු හදවත් සුවපත් කරමින්, ජනතාව සතු ශක්තීන් හඳුනා ගනිමින් පෙරට යන ගමනේදී වැඩ කරන ජනතාවගේ ශ්‍රමයට නිසි අගයක් ලබාදෙන සාධාරණ සමාජයක් ගොඩ නැගීමට මෙවර මැයි දිනයේදී කැප විය යුතු බවයි.